Ghid de utilizare VAIO Seria SVS13A1/SVS1311/SVS1511

Referinţă

# Despre Programul internaţional ENERGY STAR(R)

Informaţiile următoare se aplică exclusiv pentru produsele calificate ENERGY STAR.
În calitate de Partener ENERGY STAR, Sony a confirmat faptul că acest produs este în conformitate cu standardele ENERGY STAR pentru eficienţă energetică.
Programul internaţional ENERGY STAR pentru echipamentele de birou este un program internaţional care promovează reducerea consumului de energie prin utilizarea computerelor şi a echipamentelor de birou. Programul sprijină dezvoltarea şi răspândirea produselor cu funcţii care reduc în mod eficace consumul de energie.
Pentru informaţii detaliate despre Programul ENERGY STAR, accesaţi site-urile Web următoare:

- http://www.energystar.gov (S.U.A.)

- http://www.eu-energystar.org (Europa)

Acest computer este proiectat în conformitate cu standardele ENERGY STAR şi furnizat cu următoarele setări de economisire a energiei, care se aplică pentru computerele care funcţionează la CA:

- Iluminarea de fundal a ecranului LCD se stinge automat după cel mult 15 minute de inactivitate.

- Computerul intră automat în modul Repaus după cel mult 30 de minute de inactivitate.

Apăsaţi pe butonul (Alimentare) pentru a readuce computerul în modul Normal.