Ghid de utilizare VAIO Seria SVS13A1/SVS1311/SVS1511

Referinţă

# „Memory Stick” compatibil

Fanta „Memory Stick” de pe computerul VAIO este proiectată pentru următoarele dimensiuni şi tipuri de suporturi:

- „Memory Stick Duo”

- „Memory Stick PRO Duo”

- „Memory Stick PRO-HG Duo”

- „Memory Stick Micro”

## Despre „MagicGate”

„MagicGate” indică tehnologia de protecţie a drepturilor de autor dezvoltată de Sony. Între dispozitivul compatibil „MagicGate”şi „Memory Stick” se realizează un proces de autentificare pentru a se verifica dacă acestea pot stoca şi reda corect date, iar datele vor fi criptate. Autentificarea este realizată, de asemenea, înainte de redarea datelor şi abia după autentificarea corespunzătoare datele vor fi decriptate şi redate. Datele protejate de drepturi de autor pot fi redate doar de dispozitive autentificate.
Notă

- Computerul dumneavoastră VAIO este compatibil doar cu „Memory Stick” de dimensiune duo şi nu este compatibil cu „Memory Stick” de dimensiune standard.

- Înainte de a utiliza un „Memory Stick Micro” („M2”), introduceţi-l într-un adaptor „M2” duo. Dacă introduceţi suportul fără adaptor direct în fanta „Memory Stick Duo”, s-ar putea ca acesta să nu mai poată fi scos.

- Computerul dumneavoastră VAIO a fost testat şi este compatibil cu suporturile „Memory Stick” marca Sony, cu o capacitate de maximum 32 GO, disponibile pe piaţă începând cu luna ianuarie a anului 2012. Totuşi, nu se garantează compatibilitatea cu toate suporturile „Memory Stick”.

- Cu excepţia uzului personal, utilizarea fără consimţământul prealabil al titularului sau titularilor drepturilor de autor a datelor audio şi/sau de imagine pe care le înregistraţi este împotriva legilor privind drepturile de autor. În consecinţă, un „Memory Stick” conţinând astfel de date protejate prin drepturi de autor poate fi utilizat doar în limitele impuse de lege.

- Folosiţi un dispozitiv „Memory Stick” cu sigla „MagicGate” pentru a beneficia de această tehnologie.

- Fanta „Memory Stick” de pe computerul VAIO nu acceptă tehnologia „MagicGate” pentru „Memory Stick” cu capacitate de până la 256 MO.

- Dacă utilizaţi un „Memory Stick” într-un loc supus electricităţii statice sau zgomotului electric, se pot pierde datele stocate.

- Dimensiunea maximă posibilă a unui fişier de pe un „Memory Stick PRO Duo” sau un „Memory Stick PRO-HG Duo” este mai mică de 4 GO, după cum se specifică în specificaţiile sistemului de fişiere.

Subiect asociat
Despre „Memory Stick”
Introducerea/scoaterea unui „Memory Stick”
Formatarea „Memory Stick”
Note cu privire la utilizarea „Memory Stick”