Ghid de utilizare VAIO Seria SVS13A1/SVS1311/SVS1511

Activitate

# Cuplarea/Decuplarea replicatorului de porturi

Puteţi cupla computerul VAIO la un replicator de porturi (nu este furnizat).

## Pentru a cupla replicatorul de porturi

1. Opriţi computerul VAIO şi toate dispozitivele periferice conectate la computer şi deconectaţi-le de la computer.

Sugestie

- Deconectaţi adaptorul CA şi cablurile conectate la portul de monitor şi la portul de ieşire HDMI de pe computerul VAIO. Nu puteţi cupla computerul VAIO la un replicator de porturi cu aceste cabluri conectate.

1. Conectaţi replicatorul de porturi la o sursă de alimentare CA.

Conectaţi un capăt al cablului de alimentare (1) la adaptorul CA (2) şi celălalt capăt la o priză CA (3).
Apoi conectaţi cablul de la adaptorul CA la portul intrare CC (4) de la replicatorul de porturi.
Indicatorul luminos de intrare CC se aprinde.

1. Scoateţi capacul conectorul replicatorului de porturi de pe partea inferioară a computerului VAIO.

Notă

- Capacul conectorului replicatorului de porturi poate fi greu de scos. Aveţi grijă să nu deterioraţi computerul VAIO sau capacul apăsând excesiv când îl scoateţi. Păstraţi capacul pentru a-l utiliza ulterior.

1. Aliniaţi colţurile din spate, din partea inferioară a computerului VAIO, cu ghidajele replicatorului de porturi.

Sugestie

- Dacă ataşaţi un acumulator suplimentar (nu este furnizat) la computerul VAIO:
  Glisaţi lamela în direcţia săgeţii (1) pentru a ridica respectivul conector (2) pe replicatorul de porturi. Asiguraţi-vă că lamela se află la capăt când cuplaţi replicatorul de porturi.

- Dacă nu aţi ataşat un acumulator suplimentar la computerul VAIO:
  Cuplarea computerului când conectorul este ridicat poate duce la deteriorarea acestuia. Glisaţi lamela în direcţie opusă săgeţii pentru a coborî conectorul.

1. Coborâţi cu grijă computerul VAIO şi apăsaţi zona indicată de săgeţi până la fixarea computerului.

Nu presaţi computerul VAIO pe replicatorul de porturi şi nu apăsaţi pe computer deoarece computerul şi replicatorul de porturi se pot deteriora sau pot funcţiona defectuos.
Notă

- Asiguraţi-vă că utilizaţi adaptorul CA specificat pentru a conecta replicatorul de porturi la o sursă de alimentare CA.

- Asiguraţi-vă că aţi închis computerul VAIO înainte de a-l cupla la replicatorul de porturi.

- Nu mutaţi computerul VAIO când este cuplat la replicatorul de porturi deoarece replicatorul de porturi de poate decupla, ceea ce poate duce la rănire sau deteriorarea replicatorului de porturi şi a computerului.

## Pentru a efectua copia de rezervă a computerului VAIO

Puteţi efectua copia de rezervă a datelor pe dispozitivul de stocare încorporat în replicatorul de porturi.
Pentru a efectua copia de rezervă a datelor, urmaţi instrucţiunile afişate pe ecran când cuplaţi computerul VAIO la replicatorul de porturi. Selectaţi dispozitivul de stocare încorporat în replicatorul de porturi când vi se solicită să selectaţi o locaţie pentru a salva datele copiei de rezervă.
Sugestie

- Trebuie să finalizaţi configurarea iniţială când efectuaţi prima copie de rezervă a datelor pe replicatorul de porturi. Urmaţi instrucţiunile de pe ecran pentru a finaliza configurarea iniţială.

Notă

- Nu decuplaţi computerul VAIO de la replicatorul de porturi în timpul efectuării copiei de rezervă.

- Când setaţi planificarea pentru copierea de rezervă a datelor în fereastra Configurare copiere de rezervă, copia de rezervă a datelor se va efectua automat. Dacă decuplaţi computerul VAIO de la replicatorul de porturi în timpul copierii de rezervă planificate, este posibil ca datele să se deterioreze. Pentru a împiedica deteriorarea datelor provocată de decuplarea replicatorului de porturi fără a observa copierea datelor în fundal, modificaţi sau revocaţi planificarea copiei de rezervă.

## Pentru a decupla replicatorul de porturi

1. Opriţi computerul VAIO şi toate dispozitivele periferice.

1. Ridicaţi computerul VAIO de pe replicatorul de porturi.

1. Puneţi la loc capacul conectorul replicatorului de porturi pe partea inferioară a computerului VAIO.

Notă

- Pentru a preveni pierderea datelor nesalvate, asiguraţi-vă că aţi închis computerul VAIO înainte de a-l decupla de la replicatorul de porturi.

Subiect asociat
Piese şi controale pe replicatorul de porturi