Ghid de utilizare VAIO Seria SVS13A1/SVS1311/SVS1511

Referinţă

# Note cu privire la utilizarea surselor de alimentare

Citiţi următoarele măsuri de precauţie înainte de a conecta computerul VAIO la o sursă de alimentare CA.

- Dacă îndepărtaţi acumulatorul în timp ce computerul VAIO este pornit sau se află în modul Repaus, dar este deconectat de la o sursă de alimentare CA, puteţi pierde toate datele nesalvate.

- Dacă lăsaţi computerul VAIO neconectat la o sursă de alimentare CA pentru o perioadă îndelungată de timp, opriţi computerul.

## Note cu privire la adaptorul CA

- Utilizaţi adaptorul CA primit împreună cu computerul VAIO sau produse Sony originale. Nu folosiţi alt adaptor CA deoarece se pot produce defecţiuni.

- Nu conectaţi adaptorul CA la un convertor electric, precum un convertor electric de voiaj. Acest lucru poate produce supraîncălzire sau defecţiuni.

- În cazul în care cablul adaptorului CA se deteriorează sau se rupe, nu îl utilizaţi.

- Dacă utilizaţi un replicator de porturi (nu este furnizat), asiguraţi-vă că utilizaţi adaptorul CA specificat. În caz contrar, datele nesalvate se vor pierde.

## Note cu privire la pornirea computerului VAIO

- Deoarece computerul dumneavoastră VAIO conţine componente magnetice, ţineţi suporturile de stocare magnetice, precum dischetele, departe de computer, deoarece se pot deteriora datele.

- Computerul VAIO va intra automat în modul Repaus (cu setările implicite) atunci când apropiaţi dispozitive magnetice de computer. Ţineţi dispozitivele magnetice departe de computer.

Subiect asociat
Conectarea la o sursă de alimentare
Pornirea computerului VAIO
Închiderea computerului VAIO
Repornirea computerului VAIO