Ghid de utilizare VAIO Seria SVS13A1/SVS1311/SVS1511

Activitate

# Instalarea/îndepărtarea acumulatorului

Instalaţi acumulatorul în compartimentul acumulatorului de dedesubtul computerului VAIO.
Asiguraţi-vă că aţi instalat acumulatorului înainte de a utiliza computerul.
Nu utilizaţi computerul fără să instalaţi acumulatorul, deoarece poate cauza defectarea computerului.

## Pentru a instala acumulatorul

1. Opriţi computerul VAIO, deconectaţi cablul de alimentare şi toate cablurile de conectare şi închideţi capacul ecranului LCD.

1. Întoarceţi computerul VAIO cu faţa în jos şi scoateţi capacul inferior.

Deşurubaţi cele două şuruburi (1) cu o şurubelniţă în cruce, apoi glisaţi capacul în direcţia săgeţii (2).
Notă

- Utilizaţi o şurubelniţă (cum ar fi o şurubelniţă de precizie) potrivită dimensiunii şuruburilor.

- Nu scoateţi şi nu slăbiţi şuruburile pentru care nu se specifică scoaterea acestora, deoarece computerul VAIO se poate defecta.

- Aveţi grijă să nu scăpaţi şuruburile scoase în deschiderile din interiorul şi din jurul compartimentului acumulatorului din computerul VAIO.

- Aveţi grijă să nu atingeţi firele şi ieşiturile din interiorul şi din jurul compartimentului acumulatorului.

1. Glisaţi acumulatorul în compartimentul său, în direcţia săgeţii.

1. Apăsaţi în jos acumulatorul în compartimentul său.

Acumulatorul se fixează cu un clic în compartiment.

1. Puneţi la loc capacul inferior.

Apăsaţi capacul în direcţia săgeţii (1) pentru a fixa toate lamelele capacului, apoi puneţi la loc cele două şuruburi şi strângeţi-le (2).

## Pentru a îndepărta acumulatorul

1. Opriţi computerul VAIO, deconectaţi cablul de alimentare şi toate cablurile de conectare şi închideţi capacul ecranului LCD.

1. Urmaţi pasul 2 din Pentru a instala acumulatorul.

1. Scoateţi acumulatorul.

Apăsaţi pe lamela compartimentului acumulatorului în direcţia săgeţii (1) şi, în timp ce ţineţi lamela, ridicaţi acumulatorul în direcţia săgeţii (2).
Glisaţi acumulatorul în direcţia săgeţii (3) pentru a-l scoate din compartimentul său.
Sugestie

- În cazul în care computerul VAIO nu recunoaşte acumulatorul, ţineţi apăsat butonul de scoatere a acumulatorului de pe partea inferioară a computerului timp de trei secunde cu un obiect subţire şi drept (cum ar fi o agrafă de hârtie). Dacă problema nu este rezolvată, îndepărtaţi acumulatorul şi instalaţi-l din nou.
  Dacă la computer este ataşat un acumulator suplimentar (nu este furnizat), îndepărtaţi-l. Dacă problema nu este rezolvată, ţineţi apăsat butonul de scoatere a acumulatorului timp de circa trei secunde. Dacă problema persistă, scoateţi acumulatorul şi instalaţi-l din nou.

Notă

- Veţi pierde toate datele nesalvate dacă scoateţi acumulatorul în timp ce computerul VAIO este pornit sau în modul Repaus şi nu este conectat la adaptorul CA.
  Asiguraţi-vă că opriţi computerul înainte de a scoate acumulatorul.

Subiect asociat
Încărcarea acumulatorului
Note cu privire la utilizarea acumulatorului
Închiderea computerului VAIO